— 52 — 
exclusis parentes summa cura pabulum in sacco gulari afferunt eumque, dum 
pectori admovent, evacuant. 
Capti Pelecani, ut avium aquaticarum plurimae, facile cicurantur et non solum 
familiares reperiuntur, sed imo adeo musicam amare dicuntur. Cui mannus 
apud Gesnerum enarrat, Imperatorem Maximilianum habuisse Pelecanum, qui 
supra exercitum interdum in tantam evolavit altitudinem, ut hirundini magnitudine 
aequalis appareret. Fabula illa, olim vulgo enarrata, Pelecanum rostro suo pectus 
vel crura sibi sauciare et sanguine effluente pullos enutrire, jam a Gesnero {Lib. IIP 
de Pelecano) et Aid r ovando ( Ornithol . Lib. XIX. De Onocrotalo) aliisque refutata 
ex parte tantum ad Onocrotalum transferri potest, quum Pelecanus saltem picto- 
rum sanguine proprio e vulnere effluente pullos nutriens avem ab Onocrotalo 
toto coelo diversam sistat, ut figurae apud Gesnerum et Aldrovandum 
obviae testantur, quae magis Falconis speciem indicant. Negari tamen haudqua- 
quam potest, Pelecanum, qui pullis e sacco gulari pabulum (pisces) ob vulnera 
a rostro accepta plerumque sanguinolentum praebet, huic fabulae originem dare 
potuisse. Alia quoque enarratur fabula, quae autem majori jure ad Onocrotalum 
referenda videtur, non solum pullis suis aquam in sacco afferre, sed etiam leoni- 
bus aliisque animalibus potum praebere, quae eam ob causam pullis ejus parcerent. 
Onocrotali partes oeconomico usu quoque haud carent. Nautae e sacculis 
gularibus Pelecanorum exsiccatis, qui valde tenaces esse dicuntur, marsupia faciunt, 
quibus ad tabacum servandum utuntur. Mitras quoque ex iis consuunt. Imo 
adeo mulieres eosdem sacculos elegantissime exornatos laboribus, quorum confe- 
ctione occupantur, servandis adhibent, teste Bechsleinio. Maxilla inferiore, refe- 
rente Hasselquistio, Damiatae utuntur pro aqua e naviculis eliminanda, imo adeo 
multi piscatorum circa Nilum habitantium nullum aliud aquam exhauriendi instru- 
mentum possident. Membrana sacci quoque fenestrae obteguntur, quia exsiccata 
transparet. Remiges, quamvis tubum habeant peramplum, quum substantia ejus 
tenera sit, pro dilineando egregiae inveniuntur, ut enarrat Pali a si us. Cutis cum 
pennis subacta pelliceas vestes praebet, interdum etiam teste Gesnero cum plumis 
substernitur puerorum lectis, quum urina non laedatur. Caro, quamvis paulisper 
